Carl Ludwig Fernow

Carl Ludwig FERNOW (naskiĝinta la  en Blumenhagen, mortinta la  en Vajmaro) estis germana artteoriisto.

Estinte sekretario je Paswalk kaj lernoknabo en apoteko je Anklam li iris Lubekon. Tie li sin dediĉis (krom la farmaciaj aferoj, je Ratsapotheke) al pentrado kaj poezio. Tie li ankaŭ konatiĝis kun Asmus Carstens kun kiu li amikiĝis pli malfrue en Romo. Printempe en 1788 li transloĝiĝis al Ratzeburg kie li perlaboris la vivon kiel portretisto kaj desegnad-instruisto. Sekvis restadoj en Vajmaro kaj Jena de kiu kunprenis kun sin al Italujo Jens Immanuel Baggensen.

Rome li studis ekde 1794 artajn teorion kaj historion kiel ankaŭ la italajn lingvon kaj literaturon. Dum la vintro 1795/96 li prelegis Rome pri estetiko laŭ principoj de Immanuel Kant. Carstens donacis al li la artistain postlasitaĵojn kiujn Fernow poste (laŭ instigo de Johann Wolfgang von Goethe) vendis al grandduko Karlo Aŭgusto. Reveninte Germanujon en la jaro 1802-a li fariĝis eksterorda profesoro pri filozofio ĉe la universitato de Jena kaj en 1804 bibliotekisto de dukino Anna Amalia. Vajmare li partoprenis grupojn de artŝatantoj malŝatante la romantikismon. Pri Carstens li verkis gravan biografion.

Verkis li i.a.: 
 »Römische Studien« (Zürich 1806–1808),
 »Leben des Künstlers Carstens« (Leipzig 1806),
 »Über den Bildhauer Canova und dessen Werke« (Zürich 1806),
 »Francesco Petrarca« (eldonis Hain, Leipzig 1808),
 »Ariostos, des göttlichen, Lebenslauf« (Zürich 1809). 

Fernow krome komencis eldonon de la verkoj de Johann Joachim Winckelmann. 
Fonto
"Fernow" - ĉe: Meyers Großes Konversations-Lexikon, volumo 6, Leipzig 1906, p. 436

Eksteraj ligiloj

Einem, Herbert von: "Fernow, Carl Ludwig" - ĉe: Neue Deutsche Biographie 5 (1961), p. 98-99 
Vikifontaro
ligiloj ĉe DDB

kategorio:Germanaj profesoroj
kategorio:Homoj rilataj al Weimar
kategorio:Homoj rilataj al Jena
kategorio:Johann Wolfgang von Goethe
kategorio:Germanaj arthistoriistoj
kategorio:Estetikistoj
kategorio:Naskiĝintoj en 1763
kategorio:Mortintoj en 1808
kategorio:Apotekistoj